
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ορισμός αναγχαιούντος προσωπικού για πρόσληψη στη 
Στέγη Υγειονομικών. 1 

Ορισμός αναγχαιούντος προσωπικού για πρόσληψη στον 
Κ.Π.Σ. Λευκίμης. 2 

Διαπίστωση της ανάγκης πρόσληψης κομπάρσων στο Εθνικό 
Θέατρο. 3 

Διαπίστωση ανάγκης για πρόσληψη ενός Ξυλουργού με σχέση 
εργασίας Ιδιωτικού Δικαίου ορισμένου χρόνου στο Εθνικό 
Θέατρο. 4 


Παραχώρηση τεμαχίου στο Ιερό Ησυχαστήριο «ΑΓΙΟΣ ΓΡΗ- 
ΓΟΡΙΟΣ Ο ΠΑΛΑΜΑΣ» στο αγρ/μα Κουφαλίων .... 5 

Συγκρότηση Διοικητικής Επιτροπής Στρατιωτικών Επιτά¬ 


ξεων Ν.. Θεσπρωτίας. . 6 

Τροποποίηση συστατικής πράξης Συνδέσμου Δήμου Αξιούπο- 
λης και Κοιν/των περιοχής στο Ν. Κιλκίς. 7 

Απόρριψη αίτησης για χορήγηση άδειας μεταλλευτικών ερευ¬ 
νών στο Ν. Κοζάνης. 8 

Ψήφιση του Οργανισμού Εσωτερικής Υπηρεσίας της Κοβε- 
νταρείου Δημοτικής Βιβλιοθήκης Κοζάνης. 9 

Μεταβίβαση κοινόχρηστου τεμαχίου στο Δήμο Λιτοχώρου Ν. 
Πιερίας.. 10 

Καθορισμός αριθμού προσώπων που είναι απαραίτητο ν’ απα¬ 
σχοληθούν στην κοινότητα Αγ. Παντελεήμονα Ν. Φλώρι¬ 
νας.'.<.11 

Καθορισμός αριθμού προσώπων που είναι απαραίτητο ν’ απα¬ 
σχοληθούν στο Δήμο Φλώρινας.12 

Ανάθεση ασφαλιστικής περιοχής στο νέο Παρ/μα του Ι.Κ.Α. 
Ζαγοράς Ν. Μαγνησίας.13 


Τροποποίηση της 2/1985 απόφασης της Γεν. Συν. του Δικ. 
Συλλόγου Μεσολογγίου ΦΕΚ 498/20.8.85 (τ.Β’) περί 
καθιέρωσης ειδικής εισφοράς για την περιφέρεια Δικηγορι¬ 
κού Συλλόγου Μεσολογγίου κατ’ άρθρον 200 παρ. γ του 
Κώδικα Δικηγόρων.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α2α/1566 (1) 

Ορισμός αναγχαιούντος προσωπικού για πρόσληψη στη Στέγη 
Υγειονομικών. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 «Κωδικο¬ 
ποίηση σε ενιαίο κείμενο των διατάξεων της κείμενης νομοθεσίας 
που αφορούν το προσωπικό με σχέση εργασίας ιδιωτικού δικαίου 
του Δημοσίου, των Οργανισμών Τοπικής Αυτοδιοίκησης και των 
λοιπών Νομικών Προσώπων Δημοσίου Δικαίου». 

2. Την πράξη του Υπουργού Προεδρίας της Κυβέρνησης αριθ. 
213/87. 

3. Το έγγραφο της Στέγης Υγειονομικών αριθ. 1199/ 
1.12.1988. 

4. Το έγγραφο της Δ/νσης Ηλικιωμένων αριθ. Γ3/5/ 
5.1.1989. 

5. Τις επείγουσες ανάγκες της Στέγης Υγειονομικών, που δεν 
μπορούν να καλυφθούν από το υπάρχον προσωπικό ή με από¬ 
σπαση προσωπικού από άλλες δημόσιες Υπηρεσίες, αποφασί¬ 
ζουμε: 

Ορίζουμε τον αριθμό του αναγχαιούντος για πρόσληψη προ¬ 
σωπικού στη Στέγη Υγειονομικών σε τρεις (3) μεταφορείς ασθε¬ 
νών με σχέση εργασίας ιδιωτικού δικαίου, για χρονικό διάστημα 
μέχρι οκτώ (8) μήνες για την κάλυψη επειγουσών υπηρεσιακών 
αναγκών του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. Α2α/2749 (2) 

Ορισμός αναγχαιούντος προσωπικού για πρόσληψη στον Κ.Π.Σ. 

Λευκίμης. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 
191/88 τ. Α') «Κωδικοποίηση σε ενιαίο κείμενο των διατάξεων 
της κείμενης νομοθεσίας που αφορούν το προσωπικό με σχέση ερ¬ 
γασίας ιδιωτικού δικαίου του Δημοσίου, των Οργανισμών Τοπι¬ 
κής Αυτοδιοίκησης και των λοιπών Νομικών Προσώπων Δήμο- 

σίου Δικαίου». 

2. Την πράξη του Υπουργού Προεδρίας της Κυβέρνησης αριθ. 


213/87. 

3. Τις επείγουσες ανάγκες του Κ.Π.Σ. Λευκίμης, που δεν μπο¬ 
ρούν να καλυφθούν με προσωπικό με απόσπαση. 

4. Το ασριθ. 1/12.7.89 απόσπασμα πρακτικού συνεδριάσεως 
του Δ.Σ. του Κ.Π.Σ. Λευκίμης. 

5. Το αριθ. 9/13.1.89 έγγραφο του Σταθμού, αποφασί¬ 
ζουμε: — 

Ορίζουμε τον αριθμό του αναγκαιούντος για πρόσληψη προ¬ 
σωπικού στον Κρατικό Παιδικό Σταθμό Λευκίμης σε δύο (2) 
άτομα Γενικών καθηκόντων με σχέση εργασίας ιδιωτ. δικαίου, 
για χρονικό διάστημα μέχρι οκτώ (8) μήνες, για την αντιμετώ¬ 
πιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-♦- 

Αριθ. ΤΠΠΟ/ΑΙΟΙΚ/Β/10025 (3) 

Διαπίστωση της ανάγκης πρόσληψης κομπάρσων στο Εθνικό Θέ¬ 
ατρο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κεφ. Γ του Π.Δ. 410/88 «Κώδικας προ¬ 
σωπικού με σύμβαση εργασίας ιδιωτικού δικαίου του Δημοσίου, 
των ΟΤΑ κ.λπ.» (ΦΕΚ 191/Α/88). 

2. Τις ΔΙΠΙΔ/Φ.40/241/9207/10.11.87 και ΔΙΠΙΔ/Φ. 
40/64/7425/5.8.88 Εγκυκλίους του Υπουργείου Προεδρίας 
της Κυβ/σης. 

3. Τις απρόβλεπτες και επείγουσες ανάγκες του Εθνικού Θεά¬ 
τρου. 

4. Τις 54/7.2.1989 και 55/14.2.1989 Πράξεις του Δ.Σ. 
του Θεάρτου αυτού, αποφασίζουμε: 

Διαπιστώνουμε την απρόβλεπτη και επείγουσα ανάγκη πρόσ¬ 
ληψης από το Εθνικό Θέατρο των κατωτέρω καμπάρσων με σύμ¬ 
βαση εργασίας ιδιωτικού δικαίου ορισμένου χρόνου και για χρο¬ 
νικό διάστημα ίσο με τη διάρκεια των παραστάσεων των κατω¬ 
τέρω θεατρικών έργων, αλλά όχι πέραν του οκταμήνου από τις 
ημερομηνίες που αναφέρονται παρακάτω, σύμφωνα με τις διατά¬ 
ξεις του Κεφ. Γ του Π.Δ. 410/88, προκειμένου να αντιμετωπι- 
σθούν απρόβλεπτες και επείγουσες ανάγκες του Θεατρικού αυτού 
Οργανισμού και να αποτραπεί ο κίνδυνος ματαίωσης των παρα¬ 
στάσεων, συνεπεία της οποίας θα ήταν η πρόκληση οικονομικής 
ζημίας στο Εθνικό Θέατρο, ως εξής: 

1) Δώδεκα (12), για το έργο «ΔΟΝ ΧΟΥΑΝ», από 7.2.89. 

2) Οκτώ (8), για το έργο «Η ΔΟΛΟΦΟΝΙΑ ΤΟΥ ΜΑΡΑ», 
από 18.1.1989. 

3) Πέντε (5), για το έργο «ΕΠΙΣΤΡΟΦΗ», από 17.1.1989. 

4) Δύο (2), για το έργο «ΠΕΡΙΠΟΙΗΤΗΣ ΦΥΤΩΝ». 

Οι ανωτέρω θα υπάγονται στην ασφάλιση του ΙΚΑ και οι όροι 
αμοιβής και εργασίας τους θα καθορίζονται από τις διατάξεις του 
Ν.Δ. 1198/72, τις ισχύουσες οικείες συλλογικές συμβάσεις ερ¬ 
γασίας καί τις διατάξεις της εργατικής νομοθεσίας. 

Η δαπάνη για τη μισθοδοσία αυτών βαρύνει τον προϋπολογι¬ 
σμό του Εθνικού Θεάτρου. 

Μετά τη λήξη του χρόνου απασχόλησης το παραπάνω προσω¬ 
πικό θα απολυθεί αυτοδίκαια, σύμφωνα με το άρθρο 9 παρ. 2 του 
Ν. 1476/84. Οποιαδήποτε παράταση της αρχικής τους σύμβα¬ 
σης ή ανανέωση με τη σύναψη νέας σύμβασης, πέραν του οκταμή¬ 
νου από την αρχική πρόσληψη, προκειμένου να καλυφθεί η ίδια 
απρόβλεπτη και επείγουσα ανάγκη, απαγορεύεται. 

Η πρόσληψη του πιο πάνω προσωπικού επιβάλλεται, επειδή 
δεν είναι δυνατή η αντιμετώπιση της ανάγκης, που προαναφέρ- 
θηκε με το υφιστάμενο στο Εθνικό Θέατρο μόνιμο ή με σύμβαση 


εργασσίας ιδιωτικού δικαίου προσωπικό ή με απόσπαση από 
άλλη Υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Φεβρουάριου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 
-- 

Αριθ. ΥΠΠΟ/ΔΙΟΙΚ/Β/71615 (4) 

Διαπίστωση ανάγκης για την πρόσληψη ενός Ξυλουργού με 

σχέση εργασίας Ιδιωτικού Δικαίου ορισμένου χρόνου στό 

Εθνικό Θέατρο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κ.Β' του Ν. 993/79 «Περί του επί συμ- 
βάσει εργασίας ιδιωτικού δικαίου κ.λπ.». 

2. Τις διατάξεις των αρ. 8 και 9 του Ν. 1476/84 «Διορισμός 
σε μόνιμες θέσεις του προσωπικού με σχέση εργασίας ιδιωτικού 
δικαίου του Δημοσίου των ΝΠΔΔ κ.λπ.». 

3. Τις διατάξεις του άρθρου 14 του Ν. 1735/87 «Προσλήψεις 
στο δημόσιο τομέα κ.λπ». 

4. Το αριθ. 333/171-9/15.2.1989 έγγραφο του Εθνικού 
Θεάτρου και το απόσπασμα πρακτικού της 5ΐης/28.12.1988 
συνεδρίασης του Δ.Σ. του εν λόγω Θεάτρου, αποφασίζουμε: 

Α) Διαπιστώνουμε την απρόβλεπτη και επείγουσα ανάγκη 
πρόσληψης από το Εθνικό Θέατρο ενός (1) ξυλουργού με σύμ¬ 
βαση εργασίας ιδιωτικού δικαίου ορισμένου χρόνου από 
12.1.1989 μέχρι 15.3.1989, σύμφωνα με τις διατάξεις του 
Κεφ. Β’ του Ν. 993/79 όπως τροποποιήθηκε και συμπληρώθηκε 
με το άρθρο 9 του Ν. 1476/84 και το άρθρο 14 του Ν. 1735/ 
87, προκειμένου να αντιμετωπισθούν απρόβλεπτες και επείγου¬ 
σες ανάγκες που δεν μπορούν να καλυφθούν με το προσωπικό του 
εν λόγω Θεάτρου ή με απόσπαση από άλλες Υπηρεσίες και να 
αποτραπεί ο κίνδυνος ματαίωσης των παραστάσεων του Θεά¬ 
τρου, συνέπεια της οποίας θα ήταν η πρόκληση οικονομικής ζη¬ 
μίας για το Θεατρικό αυτό Οργανισμό. 

Β) Ο ανωτέρω υπάγεται στην ασφάλιση του ΙΚΑ και οι όροι 
αμοιβής και εργασίας του καθορίζονται από τις διατάξεις του 
Ν.Δ. 1198/72, τις ισχύουσες συλλογικές συμβάσεις και τις δια¬ 
τάξεις της εργατικής νομοθεσίας. 

Γ) Μετά τη λήξη του χρόνου απασχόλησης ο εν λόγω απολύε¬ 
ται αυτοδίκαια, σύμφωνα με το άρθρο 9 παρ. 2 του Ν. 1476/84. 

Δ) Οποιαδήποτε παράταση της αρχικής σύμβασης ή ανανέωση 
με τη σύναψη νέας σύμβασης πέρα από τους 8 μήνες, είτε αμέσως 
είτε μετά την πάροδο ενός χρονικού διαστήματος, προκειμένου να 
καλυφθεί η ίδια απρόβλεπτη και επείγουσα ανάγκη απαγορεύε¬ 
ται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1989 

Η ΥΠΟΥΡΓΟΣ 

ΜΕΛΙΝΑ ΜΕΡΚΟΥΡΗ 

Αριθ. 1316 (5) 

Παραχώρηση τεμαχίου στο Ιερό Ησυχαστήριο «ΑΓΙΟΣ ΓΡΗΓΟ- 
ΡΙ0Σ Ο ΠΑΛΑΜΑΣ» στο αγρ/μα Κουφαλίων. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ/τος 709/70 «περί καθορισμού των 
διατηρουμένων υπέρ του Υπουργού και των περιφερειακών αρ¬ 
χών διανομαρχιακό επιπέδου του Υπουργείου Γεωργίας αρμο¬ 
διοτήτων κατά την παρ. 1 του άρθρου 1 του Ν.Δ. 532/70. 

2. Τις διατάξεις του άρθρου 123 παρ. 10 του Αγροτ. Κώδικα, 
του άρθρου 6 του Ν. 994/79 του άρθρου 5 του ΒΔ 5958/59. 

3. Την από 10.6.1988 αίτηση του Ιερού Μοναστικού Κοινο- 
βιακού Ησυχαστηρίου «Ο ΑΓΙΟΣ ΓΡΗΓΟΡΙΟΣ Ο ΠΑΛΑΜΑΣ» 
με την οποία ζητά την παραχώρηση 15 στρ. για την επέκταση 
των εγκαταστάσεων του Ιερού Ησυχαστηρίου. 

4. Την 56/86 απόφαση του Δημοτικού Συμβουλίου με την 
οποία συμφωνεί κατά πλειοψηφία για την παραχώρηση των 15 
στρ. στο Ιερό Ησυχαστήριο. 

5. Τα κυρωμένα κτηματολογικά στοιχεία της Ι.Δ. 1573 του 
αγρ/τος Κουφάλίων. 

6. Τα έγγραφα με αριθμούς α) Φ.9.1/7748/30.8.88 του 
ΕΟΤ ο οποίος δεν έχει αντίρρηση για την παραχώρηση του 
6946η τεμαχίου έκτασης 15000 τ.μ. στο Ιερό Ησυχαστήριο 
«Άγ. Γρηγόριος ο Παλαμάς» με τους όρους: 1. να ζητηθεί η σύμ¬ 
φωνη γνώμη της Δ/νσης Πολεοδομίας για την αισθητική επάρ¬ 
κεια των κτιριακών εγκαταστάσεων και 2. να τηρηθούν οι προ- 
βλεπόμενοι όροι από τις υγειονομικές διατάξεις για την προστα¬ 
σία του περιβάλλοντος από τη ρύπανση που θα προκαλείται από 
τη λειτουργία του ποιμνιοστασίου - πτηνοτροφείου, β) 3747/ 
31.8.1988 του Δασαρχείου Θεσ/νίκης, το οποίο δεν έχει επίσης 
αντίρρηση για την παραχώρηση της έκτασης αυτής γ) 6578/ 
15.5.88 της ΙΣΤ’ Εφορείας Προϊστορικών και Κλασσικών Αρ¬ 
χαιοτήτων η οποία συμφωνεί για την συγκεκριμένη παραχώρηση 
δ) 3800/21.9.88 της Δ/νσης Οικισμού Θεσ/νίκης η οποία δεν 
έχει αντίρρηση για την παραχώρηση του 6946η τεμαχίου στο 
Ιερό Ησυχαστήριο «Άγ. Γρηγόριος ο Παλαμάς». 

7. Το με αριθμό 3/7.2.1989 πρακτικό του Νομαρχιακού 
Συμβουλίου, με το οποίο συμφωνεί για την παραχώρηση της 
έκτασης των 15 στρ. στο Ιερό Ησυχαστήριο «Άγ. Γρηγόριος ο 
Παλαμάς» για τη δημιουργία μεγαλύτερου ξενώνα και ποιμνιο¬ 
στασίου - πτηνοτροφίου. 

8. Το 746/3.3.1989 έγγραφο του.Γραφείου Τοπογραφικής 
με το συνημένο σαυτό τοπογραφικό διάγραμμα και επεξηγημα¬ 
τικό υπόμνημα στο οποίο φαίνεται η μεταβολή που έχει επέλθει 
στο 6946ο τεμάχιο της Συμπ/κής διανομής αγρ/τος Κουφα- 
λίων, αποφασίζουμε: 

Παραχωρούμε, δωρεάν, κατά πλήρη νομή και κυριότητα στο 
Ιερό Ησυχαστήριο «Άγιος Γρηγόριος ο Παλαμάς» το 6946η τε¬ 
μάχιο έκτασης 15000 τ.μ. της Σ.Δ. 1973 αγρ/τος Κουφάλίων 
για τη δημιουργία μεγαλύτερου ξενώνα και ποιμνιοστασίου - 
πτηνοτροφείου, σύμφωνα με τις διατάξεις του άρθρου 123 παρ. 
10 του Αγροτ. Κώδικα και του άρθρου 6 του Ν. 994/79. 

Η απόφαση αυτή έχει θέση οριστικού τίτλου κυριότητας και 
μεταγράφεται ατελώς στα βιβλία μεταγραφών του Υποθηκοφυ¬ 
λακείου Κουφάλίων με τη φροντίδα του Ιερού Ησυχαστηρίου, 
αφού προηγουμένως δημοσιευθεί στην Εφημερίδα της Κυβερνή- 
σεως. 

Σε περίπτωση με εκπλήρωσης του σκοπού για τον οποίο γίνε¬ 
ται η παραχώρηση εντός πενταετίας η απόφαση θα ανακληθεί. 

Μετά από τα παραπάνω σημειώνουμε και τη μεταβολή στα 
κτηματολογικά στοιχεία της Σ.Δ. 1973 αγρ/τος Κουφάλίων 
σύμφωνα με το 746/3.3.1989 έγγραφο του Γραφείου Τοπ/κής 
ως εξής: 

Διαχωρίζουμε το τεμάχιο 6946ε έκτασης 1994640 τ.μ. βο- 
σκή ορεινή, κοινόχρηστό στο 6946η έκτασης 15000 τ.μ. που 
γράφεται στο Ιερό Ησυχαστήριο «Άγιος Γρηγόριος ο Παλαμάς» 
και στο 6946ζ έκτασης 1979640 τ.μ. που παραμένει κοινόχρη¬ 
στο. 

Θεσσαλονίκη, 6 Μαρτίου 1989 

Ο Νομάρχης 
Γ. ΑΓΓΕΛΟΠΟΥΛΟΣ 


Αριθ. ΕΣ. 2327 (6) 

Συγκρότηση Διοικητικής Επιτροπής Στρατιωτικών Επιτάξεων 
Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 4442/1929 «περί Στρατιωτικών και 
Ναυτικών Εισφορών και Ναυλώσεων» όπως τροποποιήθηκε με¬ 
ταγενέστερα. 

2. Την 8 - 1/1980 Πάγια Διαταγή του ΓΕΣ/ΔΟΙ/3γ «περί 
των Διοικητικών Δικαστηρίων Στρατιωτικών Επιτάξεων 
(Δ.Δ.Σ.Ε.)· 

3. Το Π.Δ. 115/1984 με το οποίο ανατέθηκε στους κατά τό¬ 
πους Νομάρχες η αρμοδιότητα διορισμού κ.λ.π. των μελών των 
Δ.Δ.Σ.Ε. 

4. Τις διατάξεις του άρθρου 9 παρ. 1 του Ν. 1649/86 με τις 
οποίες τα Διοικητικά Δικαστήρια Στρατιωτικών Επιτάξεων μετο¬ 
νομάζονται σε Διοικητική Επιτροπή Στρατιωτικών Επιτάξεων. 

5. Το αριθ. 42/20.2.89 έγγραφο του Πρωτοδικείου Θεσπρω¬ 
τίας με το οποίο προτείνονται οι Πρωτόδικες που θα διοριστούν 
μέλη της ανωτέρω επιτροπής, αποφασίζουμε: 

1. Συγκροτούμε τη Διοικητική Επιτροπή Στρατιωτικών Επι¬ 
τάξεων του Νομού Θεσπρωτίας, ως κατωτέρω: 

Α. Τακτικά Μέλη: 

α) Σωτήριος Ζώνιος, Πρωτόδικης Θεσπρωτίας. 

β) Ευφροσύνη Φίλιππα, Πρωτόδικης Θεσπρωτίας. 

γ) Οικονόμου Κων/νος, Λ/γός, (ΜΧ) του Τ.Ε. Ηγουμενί¬ 
τσας. 

δ) Ευάγγελος Πεταλάς, Λ/γος (Σ) του Σ.Γ. Ηγουμενίτσας. 

ε) Προϊστάμενος Δ.Ο.Υ. Ηγουμενίτσας. 

Αναπληρωματικά Μέλη: 

α) Βασιλική Ψιμούλη, Πρωτόδικης Θεσπρωτίας, για τα (α) 
και (β) τακτικά μέλη. 

β) Παναγιώτης Νήρας, Αν/χης (ΠΖ) του 628 Τ.Π. 

γ) Γάτσιος Βασίλειος, Λγός, (ΠΖ) του 628 Τ.Π. 

δ) Νόμιμος αναπληρωτής προϊσταμένου Δ.Ο.Υ. Ηγουμενί¬ 
τσας. 

2. Γραμματέα της ανωτέρω Επιτροπής ορίζουμε τον Παύλο 
Νάννη, υπάλληλο της Δ/νσης Εσωτερικών της Νομαρχίας, ανά- 
πληρούμενο από την Αντιγόνη Ρακοπούλου, υπάλληλο της ίδιας 
υπηρεσίας. 

3. Η θητεία των μελών της Επιτροπής είναι ετήσια. 

4. Η παρούσα να δημοσιευθεί στην Εφημερίδα της Κυβερνή- 
σεως. 

Ηγουμενίτσα, 8 Μαρτίου 1989 

Ο Νομάρχης 
ΠΑΝ. ΣΚΑΛΤΣΑΣ 

- ♦ - 

Αριθ. Ε. 2614 (7) 

Τροποποίηση συστατικής πράξης Συνδέσμου Δήμου Αξιούπολης 
και Κοιν/των περιοχής στο Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του άρθρου 177 του Π.Δ. 76/85. 

2. Την 39084/4.6.86 εγκύκλιο του Υπ. Εσ. με την οποία δί¬ 
νονται οδηγίες για τη σωστή εφαρμογή των διατάξεων που ανα- 
φέρονται σε θέματα σύστασης λειτουργίας κ.λ.π. των συνδέσμων. 

3. Την Ε. 10690/8.10.87 απόφασή μας που δημοσιεύθηκε 
στο ΦΕΚ 583/4.11.87 τ. Β' με την οποία έγινε τροποποίηση 
της συστατικής πράξης του Συνδέσμου καθορισμός της εισφοράς 
σε δρχ. 54 το άτομο σύμφωνα με την απογραφή του έτους 1981. 

4. Την 8/89 νόμιμη απόφαση του Διοικητικού Συμβουλίου του 
Συνδέσμου Δήμου Αξιούπολης και Κοινοτήτων περιοχής με την 
οποία αναπροσαρμόζεται το ποσό αναλογικά σύμφωνα με τον 
αριθμό των κατοίκων της απογραφής του έτους 1981 σε 100 

δρχ. το άτομο, αποφασίζουμε: 

Τροποποιούμε την Ε 10690/8.10.87 απόφασή μας στο ση¬ 
μείο που αναφέρεται στον καθορισμό του ποσού της ετήσιας ει¬ 
σφοράς των μελών του Συνδέσμου Δήμου Αξιούπολης και Κοινο¬ 
τήτων περιοχής σε 100 δρχ. κατά άτομο σύμφωνα με την απο- 
γραφή του έτους 1981. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κιλκίς, 10 Μαρτίου 1989 

Ο Νομάρχης 
ΝΙΚΟΛΑΟΣ ΠΡΩΙΟΣ 

- ♦ - 

Α ριθ. Ε. 2509 ' (8) 

Απόρριψη αίτησης για χορήγηση άδειας μεταλλευτικών ερευνών 
στο Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Με την 2509/7.3.1989 απόφαση του Νομάρχη Κοζάνης 
απορρίφθηκε λόγω έλλειψης ενδιαφέροντος, η από 10.4.1981 
αίτηση του Δημητρίου Ξανθόπουλου του Ιωάννου κατοίκου Βλά- 
στης, που επιδόθηκε νόμιμα και καταχωρήθηκε στο τηρούμενο 
ειδικό βιβλίο μεταλλείων της Νομαρχίας με αυξ. αριθμ. 1459, 
για χορήγηση άδειας μεταλλευτικών ερευνών σε χώρο έκτασης 
3.195 στρεμμάτων που βρ,σκεται στην περιφέρεια της Κοινότη¬ 
τας Πελεκάνου του Νομού Κοζάνης και έχει τα εξής όρια: 

1. Χ--1.600 ψ=+16.000 

2. Χ=+1.300 ψ=+16.200 

3. Χ=+1.200 ψ=+13.600 

4. Χ=+800 ψ=+13.500 

5. Χ=+500 Ψ=+14.800 

Κ.Φ.Χ. «Γρεβενά» χλ. 1:100.000 Ε = 40°15’, Μ = - 
2° 15'. 

Κοζάνη, 7 Μαρτίου 1989 
Ο Νομάρχης 

ΠΑΝΑΓΙΩΤΗΣ ΒΑΣΙΛΕΙΟΥ 

Αριθ. Ε. 4406 (9) 

Ψήφιση του Οργανισμού Εσωτερικής Υπηρεσίας της Κοβεντα- 
ρείου Δημοτικής Βιβλιοθήκης Κοζάνης. 

Ο ΝΟΜΑΡΧΗΣ ΚΟΖΑΝΗΣ 
•Έχοντας υπόψη: 

1. Τις διατάξεις των άρθρων 12 του Ν. 1188/81, 1-4 και 9 
του Ν. 1586/86 του Π.Δ. 37α/87 και 175 του Π.Δ. 76/85. 

2. Τη σύμφωνη γνωμοδότηση αρ. 5/88 του Υπηρεσιακού 
Συμβουλίου του άρθρου 18 του Ν. 1188/81. 

3. Την 359/88 σύμφωνη γνώμη του Δ.Σ. Κοζάνης, αποφασί¬ 
ζουμε: 

Εγκρίνουμε την απόφαση αρ. 2/88 του Δ.Σ. της Κοβεντα- 
ρείου Δημοτικής Βιβλιοθήκης Κοζάνης η οποία αφορά ψήφιση 
του Οργανισμού Εσωτερικής Υπηρεσίας της Κοβενταρείου Δημο¬ 
τικής Βιβλιοθήκης Κοζάνης ώστε η διάρθρωση και διαβάθμιση 
των θέσεων του τακτικού προσωπικού να έχει ως εξής: 
Συγκρότηση Υπηρεσιών 

Όλη η υπηρεσία της Δημοτικής Βιβλιοθήκης να απαρτίζεται 

από: 

Α’ Το Γραφείο Προϊσταμένου 

Β' Το Γραφείο Βιβλίων, Καταλόγων, Δελτιογράφησης και 
Αναγνωστηρίου. 

Γ’ Το Γραφείο Προσωπικού. 

Δ' Το Γραφείο Λογιστηρίου. 

Ε' Τεχνικό Προσωπικό - Καθαρίστρια. 

ΣΤ' Φύλακες. 

Η οργανική σύνθεση και διαβάθμιση των θέσεων του προσωπι¬ 


κού της βιβλιοθήκης να ορίζεται από: 

ΜΟΝΙΜΟ ΠΡΟΣΩΠΙΚΟ 

Διοικητικό προσωπικό. 

ΚΑΤΗΓΟΡΙΑ ΠΕ 

1 (μία) θέση Εφόρου βιβλιοθήκης Κλάδου ΠΕ2 με βαθμούς Γ- 
Α. 

ΚΑΤΗΓΟΡΙΑ ΤΕ 

4 (τέσσερες) θέσεις βιβλιοθηκονόμων κλάδου ΤΕ1 με βαθμούς 
Γ - Α. 

ΚΑΤΗΓΟΡΙΑ ΔΕ 

2 (δύο) θέσεις διοικητικών κλάδου ΔΕΙ με βαθμούς Γ - Α. 

Τεχνικό προσωπικό. 

ΚΑΤΗΓΟΡΙΑ ΥΕ 

1 (μία) θέση καθαρίστριας ΥΕ 16 με βαθμούς Δ - Γ 
■ 2 (δύο) θέσεις φυλάκων ΥΕ16 με βαθμούς Δ - Γ. 
ΑΝΤΙΚΕΙΜΕΝΑ ΑΡΜΟΔΙΟΤΗΤΑΣ ΓΡΑΦΕΙΩΝ 

Α' Γραφείο Προϊσταμένου. 

Για την άσκηση καθηκόντων Προϊσταμένου του τμήματος ορί¬ 
ζεται όπως επιλέγεται υπάλληλος βαθμού Α' με τετραετή υπηρε¬ 
σία από τον κλάδο ΠΕ2 ή ελλείψει υπαλλήλου κλάδου ΤΕ1 από 
υπάλληλο κλάδου ΔΕΙ προϋπηρετήσαντος σε βιβλιοθήκη. 

Ο Προϊστάμενος προϊσταται όλων των υπηρεσιών του τμήμα¬ 
τος και τις διευθύνει. Παρίσταται στις συνεδριάσεις του Διοικητι¬ 
κού Συμβουλίου, που διοικεί και εποπτεύει το Ν.Π. σαν Γραμμα¬ 
τέας. 

Συντονίζει τις ενέργειες όλων των επί μέρους υπηρεσιών και 
τις κατευθύνει συμμορφούμενος και με τις οδηγίες του Διοικητι¬ 
κού Συμβουλίου. Εποπτεύει και ελέγχει τη λειτουργία τους. 

Συντάσσει τα έγγραφα που έχουν σχέση με τη Βιβλιοθήκη και 
τα υπογράφει. 

Τηρεί το πρωτόκολλο και το αρχείο. Εισηγείται στο Διοικητικό 
Συμβούλιο προς λύση, τις διάφορες ανάγκες της Βιβλιοθήκης κυ¬ 
ρίως δε την προμήθεια εντύπων και χειρογράφων καθώς και τη 
συντήρηση των παλαιών εντύπων. ' 

Β' Γ ραφείο Βιβλίων, Καταλόγων, Δελτιογράφησης και Ανα¬ 
γνωστηρίου. 

Την άσκηση των καθηκόντων του παραπάνω γραφείου ασκούν 
υπάλληλοι του κλάδου ΤΕΙ βιβλιοθηκονόμων. 

Επειδή το Αναγνωστήριο λειτουργεί 14 ώρες την ημέρα (δύο 
βάρδιες) οι υπάλληλοι υποχρεούνται όπως ασχολούνται εναλλάξ 
με τα παρακάτω: 

α) Δύο (2) υπάλληλοι με την εισαγωγή στη Βιβλιοθήκη των 
βιβλίων περιοδικών και των λοιπών εντύπων και χειρογράφων 
που προέρχονται από δωρεές ή αγορά ή βάσει άλλης νομικής 
υποχρέωσης. 

Τηρούν το βιβλίο εισαγωγής βιβλίων και επιμελούνται την κα- 
ταχώρηση αυτών, στο βιβλίο εισαγωγής από δωρεές ή στο βι¬ 
βλίο εισαγωγής από αγορές. Αποδελτιώνουν τα βιβλία ή περιο¬ 
δικά, εφημερίδες και τα ταξινομούν σύμφωνα με το ταξινομικό 
σύστημα που έχει η βιβλιοθήκη. Τα μεν βιβλία τοποθετούν στα 
ράφια, τα δε δελτία στις δελτιοθήκες. Εξυπηρετούν επίσης το ανα¬ 
γνωστικό κοινό. 

β) Δύο (2) υπάλληλοι τηρούν την κατάσταση κίνησης (στατι¬ 
στική) του Αναγνωστηρίου, εξυπηρετούν τους αναγνώστες και 
γενικά εποπτεύουν για την πιστή και χωρίς προβλήματα εφαρ¬ 
μογή του Κανονισμού λειτουργίας της Βιβλιοθήκης μέσα στο 
Αναγνωστήριο. 

Γ' Γραφείο Προσωπικού. 

Τα καθήκοντα ασκεί ένας (1) υπάλληλος του Κλάδου ΔΕΙ. 

Ο υπάλληλος αυτός διεκπεραιώνει κάθε υπηρεσιακή ενέργεια 
που αφορά, διορισμούς, προαγωγές, άδειες κ.λ.π. των υπαλλή¬ 
λων του Ν.Π. της Δημοτικής Βιβλιοθήκης και κοινοποιεί αρμό¬ 
δια αυτές προς καθορισμό της μισθολογικής κατάστασης, αυτών. 

Επιμελείται τη σύνταξη, καταχώρηση και τήρηση υπό άμεση' · 
καθοδήγηση και ευθύνη του Προϊσταμένου σαν Γραμματέα του 
Δ.Σ., των πρακτικών των συνεδριάσεων του παραπάνω Συμβου¬ 
λίου. 

Δ’ Γραφείο Λογιστηρίου. - 

Τα καθήκοντα ασκεί ένας (1) υπάλληλος του κλάδου ΔΕΙ. 

Ο υπάλληλος αυτός τηρεί τα υπό των Νόμων και Διαταγμά¬ 
των προβλεπόμενα Λογιστικά βιβλία. Εκκαθαρίζει πάσης φύ- 
σεως δαπάνες. Εκδίδει χρηματικά εντάλματα πληρωμής των πά¬ 
σης φύσεως δαπανών και οφειλετών. Συντάσσει μισθολογικές κα¬ 
ταστάσεις καθώς και τα χρηματικά εντάλματα πληρωμής των 
μισθών του προσωπικού της Βιβλιοθήκης. Τηρεί το βιβλίο δημο¬ 
σιεύσεων και διακηρύξεων δημοπρασιών και προμηθειών της βι¬ 
βλιοθήκης. 

Ε' Τεχνικό Προσωπικό - Καθαρίστρια. 

Μία (14 θέση κλάδου ΤΕ6 (εργατών) - Καθαρίστρια. 

ΣΤ' Τεχνικό Προσωπικό. 

Δύο (2) θέσεις κλάδου ΥΕ16 - φύλακες. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κοζάνη, 9 Μαρτίου 1989 

Με εντολή Νομάρχη 
Ο Προϊστάμενος Δ/σης 
ΓΕΩΡΓΙΟΣ ΔΟΥΔΑΛΗΣ 

-♦- 

Αριθ. 2739 (10) 

Μεταβίβαση κοινόχρηστου τεμαχίου στο Δήμο Λιτοχώρου Ν. 

Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις: α) του Ν.Δ. 532/70 «περί διοικητικής απο¬ 
κέντρωσης» και του σε εκτέλεση αυτού εκδοθέντος αριθ. 709/70 
Β.Δ. «περί καθορισμού των διατηρουμένων υπέρ του Υπουργού 
Γεωργίας αρμοδιοτήτων» και β) του άρθρου 197 του Αγροτικού 
Κώδικα. 

2. Τα κτηματολογικά στοιχεία της οριστικής διανομής έτους 
1968 - 70 του αγρ/τος «Δημόσιες Δασικές εκτάσεις» Λιτοχώ- 
ρου. 

3. Την αριθ. ΓΕ/21276/7.5.79 απόφασή μας. 

4. Το αριθ. 468/8.2.89 έγγραφο του Δήμου Λιτοχώρου και 

5. Τη σχετική εισήγηση της Δ/νσης Γεώργιος Ν. Πιερίας, 
αποφασίζουμε: 

Μεταβιβάζουμε στο Νομικό πρόσωπο του Δήμου Λιτοχώρου 
κατά πλήρη νομή και κυριότητα και χωρίς καταβολή τιμήματος 
ή άλλης αποζημίωσης του αριθ. 398 β κοινόχρηστο τεμάχιο 
(ρεύμα) έκτασης 1.125 τ.μ. της διανομής «Δημόσιες Δασικές 
Εκτάσεις» έτους 1968 - 70 αγρ/τος Λιτοχώρου όπως αυτό περι- 
γράφεται κατά θέση και όρια στο τοπ/κό διάγραμμα της Τοπ/ 
κής Υπηρεσίας ύστερα από την αριθ. ΓΕ/21276/7.5.79 από¬ 
φασή μας. 

Η κυριότητα του παραπάνω τεμαχίου περιέρχεται στο Νομικό 
πρόσωπο του Δήμου Λιτοχώρου από τη μεταγραφή της παρού¬ 
σας απόφασης στα βιβλία μεταγραφών του Υποθηκοφυλακείου 
Κατερίνης που θα γίνει μερίμνη του ανωτέρω Δήμου μετά τη δη¬ 
μοσίευση της παρούσας στην Εφημερίδα της Κυβερνήσεως. 

Κατερίνη, 28 Φεβρουάριου 1989 

Ο Νομάρχης 
ΔΗΜ. ΒΑΣΙΛΕΙΑΔΗΣ 

-♦- 

Αριθ. Τ,Τ, 2998 (11) 

Καθορισμός αριθμού προσώπων που είναι απαραίτητο ν’ απα¬ 
σχοληθούν στην κοινότητα Αγ. Παντελεήμονα Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 

Με την 2998/7.3.1989 απόφαση του Νομάρχη Φλώρινας 
που εκδόθηκε σύμφωνα με το άρθρο 15 παρ. 1 του Ν. 1735/87 
και του Π.Δ. 260/88 έπειτα από την 5/89 πρόταση του Κοινο¬ 
τικού Συμβουλίου Αγίου Παντελεήμονα καθορίστηκε ότι είναι 


απαραίτητο να απασχοληθεί ένα άτομο με σύμβαση μίσθωσης έρ¬ 
γου για την καθαριότητα των χώρων του Κοινοτικού Καταστή¬ 
ματος Αγίου Παντελεήμονα, μέχρι 31.12.1989. 

Φλώρινα, 7 Μαρτίου 1989 

Ο Νομάρχης 
ΚΩΣΤΑΣ ΓΚΑΓΚΑΣ 

- 4 - 

Αριθ. Τ,Τ. 2649 (12) 

Καθορισμός αριθμού προσώπων που είναι απαραίτητο ν’ απα¬ 
σχοληθούν στο Δήμο Φλώρινας. 

,' Ο ΝΟΜΑΡΧΗΣ ΦΛΩΡΙΝΑΣ 

Με την 2649/7.3.1989 απόφαση του Νομάρχη Φλώρινας 
που εκδόθηκε έπειτα από την 37/89 απόφαση του Δημοτικού 
Συμβουλίου Φλώρινας σύμφωνα με τις διατάξεις του άρθρου 15 
του Ν. 1735/87 του Π.Δ. 260/88, καθορίσθηκε ότι είναι απα¬ 
ραίτητο να απασχοληθεί ένα άτομο στο Δήμο Φλώρινας με μί¬ 
σθωση έργου για την οργάνωση της Δημοτικής Βιβλιοθήκης 
(απογραφή - ταξινόμιση βιβλίων) την εκτέλεση καθηκόντων διερ- 
μηνέως και μεταφραστού ξενόγλωσσης αλληλογραφίας, τη διεκ- 
ν περαίωση της προσωπικής υπηρ. αλληλογραφίας του Δημάρχου 
και τη διοργάνωση του ιδιαίτερου του Γραφείου και των προσω¬ 
πικών του επαφών. 

Φλώρινα, 7 Μαρτίου 1989 

Ο Νομάρχης 
ΚΩΣΤΑΣ ΓΚΑΓΚΑΣ 

-*- 

(13) 

Ανάθεση ασφαλιστικής περιοχής στο νέο Παρ/μα του Ι.Κ.Α. Ζα¬ 
γοράς Ν. Μαγνησίας. 

ΑΠΟΦΑΣΗ 52 
ΣΥΝΕΔΡΙΑΣΗ Δ.Σ. ΙΚΑ 

9/2.3.1989 

(ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ) 

Αφού έλαβε υπόψη: 

α) Τις διατάξεις των άρθρων 2, 3, 4 και 13 του ΑΝ. 1846/ 
51, όπως ισχύουν σήμερα. 

β) Τις διατάξεις των άρθρων 5 και 7 του Ν.Δ. 3710/57, 
όπως έχουν αντικατασταθεί με το άρθρο 5 του Ν. 861/79. 

γ) Τις διατάξεις του άρθρου 3 του Κανονισμού Ασφάλισης του 
ΙΚΑ (ΑΥΕ 55575/1.479/18.11.85, ΦΕΚ 816/65, τ. Β’). 

δ) Τη Φ21/1240/88 (ΦΕΚ 496/Β/88) κοινή απόφαση των 
Υπουργών Υγείας, Πρόνοιας και Κοιν. Ασφαλίσεων για τη «Σύ¬ 
σταση νέων Παρ/των του ΙΚΑ», με την οποία συστάθηκε και το 
Παρ/μα ΙΚΑ Ζαγοράς Ν. Μαγνησίας. 

ε) Την 742/Συν. 85/21.11.88 πρόταση του ΤΔΕ του Περ/ 
κού Υποκ/τος ΙΚΑ Βόλου (έγγραφο Υποκ/τος 16982/ 
1 . 12 . 88 ). 

στ) Την από 27.1.89 εισήγηση της Δ/νσης Ασφάλισης - Τμή¬ 
ματος Ασφ. Επαγγ. Κατηγοριών και 

ζ) Τη σύμφωνη γνώμη των μελών και του Κυβερνητικού Επι¬ 
τρόπου με την εισήγηση της Υπηρεσίας, αποφασίζει ομόφωνα: 

1) Αναθέτει ασφ/κή περιοχή στο νέο Παρ/μα του ΙΚΑ Ζαγο¬ 
ράς - Ν. Μαγνησίας και καθορίζει τα όρια της τοπικής αρμοδιό¬ 
τητας αυτού ως εξής: 

Περιλαμβάνει τις διοικητικές περιοχές των Κοινοτήτων: Ζα¬ 
γοράς, Αγ. Δημητρίου Πηλίου, Ανήλιου, Καλαμακίου, Κισσού, 
Λαμπρινούς, Μακρυρράχης, Μουρεσίου, Ξορυχτίου, Πουρίου και 
Τσαγκαράδας της Επαρχίας Βόλου του Ν. Μαγνησίας. 

2) Την εφαρμογή της απόφασης αυτής από την' ημερομηνία 
έναρξης λειτουργίας του Παραρτήματος ΙΚΑ Ζαγοράς. 

3) Τη δημοσίευση της απόφασης αυτής στην Εφημερίδα της 
Κυβερνήσεως. 

Ο Υποδιοικητής 
Αναπληρωτής - Πρόεδρος Δ.Σ. 

ΚΥΡΙΑΚΟΣ ΚΑΡΥΣΤΙΝΟΣ 

-♦- 

Αριθ. 5/88 (14) 

Τροποποίηση" της 2/1985 απόφασης της Γεν. Συν. του Διχ. Συλ¬ 
λόγου Μεσολογγίου ΦΕΚ 498/20.8.85) (τ.Β') περί καθιέρω¬ 
σης ειδικής εισφοράς για την περιφέρεια Δικηγορικού Συλλό¬ 
γου Μεσολογγίου κατ’ άρθρον 200 παρ. γ του Κώδικα Δικη¬ 
γόρων. 

ΔΙΚΗΓΟΡΙΚΟΣ ΣΥΛΛΟΓΟΣ ΜΕΣΟΛΟΓΓΙΟΥ 

Στο Μεσολόγγι σήμερα και στα γραφεία του Δικηγορικού Συλ¬ 
λόγου Μεσολογγίου σήμερα 24 Νοεμβρίου 1985 τα μέλη του Δι¬ 
κηγορικού Συλλόγου Μεσολογίου συνήλθον για να πάρουν από¬ 
φαση στο παραπάνω θέμα. 

Αφού διαπιστώθηκε απαρτία και μετά διαλογική συζήτηση η 
Γενική Συνέλευση κατά πλειοψηφία αποφασίζει την τροποποίηση 
της αριθμ. 2/1985 απόφασης της Γενικής Συνέλευσης περί κα¬ 
θιέρωσης ΕΙΔΙΚΗΣ ΕΙΣΦΟΡΑΣ και την κωδικοποίηση των σχε¬ 
τικών διατάξεων ως εξής: 

Άρθρο 1. 

Για την υποβοήθηση της αξιοπρεπούς ασκήσεως του Δικηγο¬ 
ρικού λειτουργήματος συνισταμένης στη παροχή μερίσματος εκ 
της καθιερουμένης ειδικής προσφοράς σ’ όλα τα μέλη μας προς 
συγκρότηση επαρκούς νομικής βιβλιοθήκης εις τα δικηγορικά 
των γραφεία και προς αντιμετώπιση των εξόδων ενοικίου και επί¬ 
πλων τούτων, ιδιαίτερα των νέων συναδέλφων, καθιερώνεται από 
της δημοσιεύσεως της παρούσης στην εφημερίδα της Κυβερνή¬ 
σεως ειδική εισφορά σύμφωνα με το άρθρο 200 παρ. γ’ του Κώ¬ 
δικα περί Δικηγόρων επί της αμοιβής του δικηγόρου στις κατω¬ 
τέρω δικαστικές του ενέργειες που θα ενεργούνται από δικηγό¬ 
ρους στην περιφέρεια του Πρωτοδικείου Μεσολογγίου. 

Για κάθε δικαστική ενέργεια που ενεργείται από Δικηγόρους 
στην περιφέρεια του Πρωτοδικείου Μεσολογγίου, καταβάλλεται 
από τον ενεργούντα την δικαστικήν πράξη Δικηγόρο ποσοστό ει¬ 
δικής εισφοράς στον Δικηγορικό Σύλλογο Μεσολογγίου, κατά τα 
οριζόμενα αμέσως πιο κάτω, και ειδικώτερα: 

Ά. ΠΟΙΝΙΚΕΣ 


α'. Παραστάσεις στα Δικαστήρια 

1. Ενώπιον Πταισματοδικείου δρχ. 1.000 

2. Ενώπιον Μονομελούς Πλημ/κείου δρχ. 1.500 

3. Ενώπιον Τριμελούς Πλημ/κείου δρχ. 2.500 

4. Ενώπιον Κακουργοδικείου δρχ. 8.000 

β’. Παράσταση σε απολογία κατηγορουμέ¬ 
νου 

1. Ενώπιον ανακριτικού υπαλλήλου δρχ. 1.000 

2. Ενώπιον ανακριτού για Πλημ/μα δρχ. 2.000 

3. Ενώπιον ανακριτού για κακούργημα δρχ. 4.000 

γ'. Παράσταση σε άλλες ανακριτικές πρά¬ 
ξεις 

1. Ενώπιον ανακριτικού υπαλλήλου δρχ. 1.000 

2. Ενώπιον ανακριτού δρχ. 2.000 

δ'. Υπομνήματα 

1. Κατά το στάδιο της προανάκρισης δρχ. 1.500 

2. Κατά το στάδιο της ανάκρισης δρχ. 3.000 

3. Προς το Συμβούλιο Πλημ/κών δρχ. 2.500 

ε\ Διάφορα Ποινικά 

1. Αίτηση αναστολής ποινής δρχ. 4.000 

2. Έφεση κατά βουλεύματος δρχ. 2.500 

3. Έφεση κατ’αποφάσεως Πλημ/κείου δρχ. 2.500 

4. Αίτηση ακυρώσεως δρχ. 2.500 


5. Αίτηση αναιρέσεως δρχ. 5.000 

Β.' ΕΙΡΗΝΟΔΙΚΕΙΟΥ 

1. Κατάθεση αγωγής αιτήσεως, παρεμβά¬ 
σεως, ανακοπής τριτανακοπής, κλήσεως προς 
συζήτησιν και γενικά κατάθεση κάθε εισαγωγι¬ 
κού δικογράφου δρχ. 1.000 

. 2. Παράσταση με ή χωρίς προτάσεις στη συ¬ 
ζήτηση δρχ. 1.500 

3. Κατάθεση αίτησης ασφαλιστικών μέτρων 

Νομής δρχ. 2.000 

4. Παράσταση σε αίτηση ασφαλιστικών μέ¬ 
τρων Νομής δρχ. 3.000 

Γ\ ΜΟΝΟΜΕΛΕΣ ΠΡΩΤΟΔΙΚΕΙΟ 

(Για όλες τις διαδικασίες: καπτική, ασφαλιστι¬ 
κών μέτρων, ειδικές, εκούσιας). 

1. Κατάθεση αγωγής, αιτήσεως, παρεμβά¬ 


σεως, ανακοπής, τριτανακοπής, κλήσεως προς 
συζήτηση και γενικά κατάθεση κάθε εισαγωγι¬ 
κού δικογράφου δρχ. 2.500 

2. Παράσταση με ή χωρίς προτάσεις στη συ¬ 
ζήτηση δρχ. 3.000 

3. Κατάθεση αίτησης ασφαλιστικών μέτρων 

στον Εισαγγελέα δρχ. 2.500 

4. Παράσταση σε αίτηση ασφαλιστικών μέ¬ 
τρων στον Εισαγγελέα δρχ. 3.000 

5. Κατάθεση ανακοπής ενώπιον Εισαγγελέως 

Εφετών δρχ. 3.000 

Δ\ ΠΟΛΥΜΕΛΕΣ ΠΡΩΤΟΔΙΚΕΙΟ 
1. Κατάθεση αγωγής, αίτησης, παρέμβασης, 
ανακοπής, τριτανακοπής, κλήσεως προς συζή¬ 
τηση και γενικά κατάθεση κάθε Εισαγωγικού δι¬ 


κογράφου δρχ. 3.000 

2. Παράσταση στην συζήτηση των παραπάνω 
υποθέσεων δρχ. 3.500 

Ε’. ΑΠΟΔΕΙΞΗ 

1. Αίτηση για εξέταση μαρτύρων δρχ. 1.000 

2. Γνωστοποίηση μαρτύρων δρχ. 1.000 

3. Κλήση προς μάρτυρα δρχ. 1.000 

4. Παράσταση κατά την εξέταση μαρτύρων 

(διεξαγωγή) δρχ. 1.500 

5. Αίτηση παράτασης προθεσμίας δρχ. 1.500 

6. Παράσταση κατά την συζήτησή της δρχ. 1.500 

7. Σύνταξη αίτησης για συντηριτική απόδειξη 

δρχ. 1.500 

8. Σύνταξη αγωγής για επίδειξη εγγράφου 

δρχ. 1.500 

9. Δήλωση αποδοχής ή αυτεπαγωγής όρκου 

δρχ. 1.500 

10. Παράσταση κατά την δόση όρκου ή διαδί- 

κων ή πραγματογνωμόνων δρχ. 1.500 

11. Παράσταση σε αυτοψία ή πραγματογνω¬ 
μοσύνη δρχ. 1.500 

ΣΤ'. ΕΝΔΙΚΑ ΜΕΣΑ 

1. Κατάθεση εφέσεως κατά αποφάσεως Ειρη¬ 
νοδικείου δρχ. 1.500 

2. Κατάθεση εφέσεως κατά αποφάσεως Μο¬ 
νομελούς δρχ. 2.500 

3. Κατάθεση εφέσεως κατά αποφάσεως Πο¬ 
λυμελούς Πρωτοδικείου δρχ. 3.000 

4. Κατάθεση αναιρέσεως δρχ. 6.000 

Ζ\ ΕΙΔΙΚΗ ΚΑΤΗΓΟΡΙΑ 

1. Κατάθεση αίτησης ή αγωγής για διαζύγιον 

(συναινετικόν), υιοθεσίας, αναγνωρίσεως ή τρο- 
ποποιήσεως σωματείων, αδείας γάμου δρχ. 4.000 

2. Παράσταση στη συζήτηση άνω υποθέσεων 

δρχ. 8.000 

Η'. ΔΙΑΤΑΓΕΣ ΠΛΗΡΩΜΗΣ 

1. Ειρηνοδικείου δρχ. 1.000 

2. Πρωτοδικείου από 300.001 έως 


1.000.000 δρχ. 

3. Πρωτοδικείου από 1.000.001 και άνω 

2.500 

δρχ· 

Θ'. ΔΙΟΙΚΗΤΙΚΟΥ ΠΡΩΤΟΔΙΚΕΙΟΥ 
α'. ΜΟΝΟΜΕΛΕΣ 

3.500 

1. Προσφυγή δρχ. 

1.500 

2. Παράσταση δρχ. 

2.000 

3. Αίτηση αναστολής δρχ. 

1.500 

4. Έφεση κατά απόφασης Μονομελούς δρχ. 

2.000 

5. Αναίρεση δρχ. 

5.000 

β'. ΤΡΙΜΕΛΕΣ 

, 

1. Προσφυγή δρχ. 

2.000 

2. Παράσταση δρχ. 

3.000 

3. Αίτηση αναστολής δρχ. 

2.000 

4. Έφεση κατά απόφαση Τριμελούς δρχ. 

2.500 

5. Αναίρεση δρχ. 

5.000 


Άρθρο 4 

Για τους δικαιούχους αποφασίζει με μυστική ψηφοφορία Επι¬ 
τροπή αποτελούμενη από τα μέλη του Δ.Σ. και 3 άλλα μέλη, τα 
οποία θα εκλέγονται για μία τριετία από τη Γενική Συνέλευση, 
συγκαλουμένη ειδικά προς τούτο εντός διμήνου από τις αρχαιρε¬ 
σίες που γίνονται κάθε τριετία στους Δικηγορικούς Συλλό¬ 
γους. 

Κατά της απόφασης αυτής, που αναρτάται σε εμφανές σημείο 
στην αίθουσα του δικηγορικού Συλλόγου, εκείνος που κρίθηκε μη 
δικαιούχος μπορεί εντός προθεσμίας 20 ημερών από τη λήξη' 
κάθε τριμήνου να προσβάλλει με ένσταση την ανωτέρω απόφαση 
της Επιτροπής ενώπιον της Γενικής Συνέλευσης, την οποία το 
Διοικητικό Συμβούλιο ή ο πρόεδρος αυτού υποχρεούται να συ- 
γκαλέσει εντός 10 ημερών. 

Η Γενική Συνέλευση αποφασίζει με μυστική ψηφοφορία και με 
πλειοψηφία των παρόντων μελών για την τύχη της ένστασης. 

Ένσταση επίσης κατά της απόφασης της άνω Επιτροπής για 
τον Πίνακα Δικαιούχων μπορεί να ασκήσει, σύμφωνα με τα πα¬ 
ραπάνω, κάθε μέλος του Δικηγορικού Συλλόγου, ως έχων ένυομο 
συμφέρον, και για κάθε κριθέντα δικαιούχο. 

. Άρθρο 5 . 

Κάθε μέλος που μετέχει σύμφωνα με τα ανωτέρω, στους δι¬ 
καιούχους υποχρεούται να εισφέρει στο Ταμείο της ειδικής εισφο¬ 


ράς το ελάχιστο είκοσι χιλιάδες δραχμάς (20.000), κατά τρί¬ 
μηνο, άλλως το ποσό τούτο εν όλω ή εν μέρει θα αφαιρείται εκ του 
ποσού που αντιστοιχεί στον κάθε δικαιούχο σε κάθε διανομή. 

Άρθρο 6 

Η ειδική εισφορά ανέρχεται στο ποσό που αναφέρεται, στο άρ- 
θρον 1 του παρόντος, για κάθε δικαστική ενέργεια αντίστοιχα, 
και καταβάλλεται στην Γραμματεία του Δικηγορικού Συλλόγου 
από τον Πληρεξούσιο Δικηγόρο. Προς απόδειξη της καταβολής, 
χρησιμοποιούνται διπλότυπες αποδείξεις «ειδικής εισφοράς», που 
φέρουν την υπογραφή της υπαλλήλου και του Ταμία του Δικηγο¬ 
ρικού Συλλόγου. 

Άρθρο 7 , 

Ο Δικηγόρος όταν παρέχει τις υπηρεσίες του προς συνάδελφο, 
προς σύζυγο, και προς συγγενή εξ’ αίματος ή εξ αγχιστείας μέχρι 
και του 2ου βαθμού συγγένειας, δεν υποχρεούται σε καταβολή 
της παραπάνω ειδικής εισφοράς. 

Άρθρο 8 

Στα μέλη που αποκλείονται από τη διανομή επιστρέφεται, 
κατά τον χρόνον της διανομής, το ποσό της Ειδικής Εισφοράς που 
κατέβαλαν το αντίστοιχο τρίμηνο. 

Άρθρο 9 

Για κάθε αμφισβήτηση που γεννάται από την εφαρμογή της 
απόφασης αυτής, αποφασίζει το Διοικητικό Συμβούλιο. 

Άρθρο 10 

Τα ως άνω εκλεγόμενα 3 μέλη κατά το άρθρο 4 του παρόντος 
αποτελούν συγχρόνως και την Εξελεγητική Επιτροπή των εσό¬ 
δων της ειδικής εισφοράς, και της όλης πορείας της ειδικής αυτής 
μορφής του Ταμείου Συνεργασίας. 

* Άρθρο 11 

Η ισχύς του παρόντος άρχεται 10 ημέρες από της δημοσιεύ- 
σεώς του στην Εφημερίδα της Κυβερνήσεως. 

Μεσολόγγι 24 Νοεμβρίου 1988 

Ο Πρόεδρος Ο Γενικός Γραμματέας 

ΚΩΣΤΑΣ ΡΕΠΑΣΟΣ ΔΗΜ. ΠΑΠΑΘΕΟΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





